**«Ә.Марғұлан атындағы жалпы орта білім беру мектебі» КММ**

**Қамқоршылық кеңесі отырысының**

**№4 хаттамасы**

Өткізілген күні: «25» қаңтар  2020 ж.

Қатысқандар: 13

**Күн тәртібі:**

1. Мектеп директоры М.А.Смагуловтың 2019-2020 оқу жылының І жартыжылдық есебі.

2. Кәмелетке толмағандар арасындағы құқық бұзушылық пен қылмыстың алдын-алу шаралары

3. Педагог мәртебесі туралы заң жобасын талқылау

4.Әр түрлі мәселелер

**Тыңдалды:**

1.Мектеп директоры М.А.Смагуловтың 2019-2020 оқу жылының І жартыжылдығында атқарылған жұмыстар туралы айтты, кеңес мүшелерімен 2020 жылға ұсыныстар талқыланды.

2. Күн тәртібіндегі екінші мәселе бойынша тәрбие ісі жөніндегі орынбасары Г.С.Букирова кәмелетке толмағандар арасындағы құқықбұзушылық пен қылмыстың алдын-алу шаралары бойынша І жартыжылдықта атқарылған іс-шаралар есебін баяндады. Осы уақытқа дейін мектеп оқушыларының арасында құқықбұзушылық фактілерінің тіркелмегенін жеткізді. Кеңес мүшелері сөз сөйлеп, құқықбұзушылықтың алдын-алу мақсатында оқушылардың түнгі уақытта /22.00-ден кейін/ көшеде жүрмеуін қадағалап, ата-аналар комитеті, қамқоршылық кеңесінің мүшелерімен бірлесіп рейд жұмыстарын жандандыруды ұсынды.

3. 2019 жылы қабылдауға ұсынылған педагог мәртебесі туралы заң жобасын кеңес төрағасы Музапарова Л.К. таныстырып, талқылауға ұсынды. Ұсынылған заң жобасында мұғалімдер мен мектепке дейінгі мекеме қызметкерлері үшін барлық игіліктер қарастырылған. Мұғалімдердің жүктемесін азайтуға, жоспардан тыс тексерістер мен міндеттен тыс функцияларды азайтуға мүмкіндіктер беретінін айтты.

4.Сонымен қатар, күн тәртібіндегі соңғы қарастырылған мәселе бойынша қамқоршылық кеңесінің төрайымы Музапарова Л.К. кеңес мүшелерінің белсенді қызметіне қарамастан, мектептің Қайырымдылық шоты бос. Демеушілер ата-аналар арасында табылмады деп сөзін қорытындылады.

**Шешім:**

1. Мектеп директорының М.А.Смагуловтың жұмысы мақұлдансын.
2. Кәмелетке толмағандар арасындағы құқықбұзушылық пен қылмыстың алдын-алу шаралары жандандырылсын.
3. Ұсынылған педагог мәртебесі туралы заң жобасындағы мәселелер ұсынылсын.
4. Мектептің қайырымдылық шотын толтыру мүмкіндігін қарастыру.

Дауыс беру қорытындысы:

жақтаушылар\_\_\_13\_\_\_\_\_\_

қарсылар\_\_\_\_\_0\_\_\_

қалыс қалушылар\_\_0\_\_\_\_\_

Төрайым: Музапарова Л.К.  \_\_\_\_\_\_\_\_\_

Хатшы:     Игсатова И.К. \_\_\_\_\_\_\_\_\_